PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ১১ ডিসেম্বর, ২০২০
ভারতের আরও একটি উল্লেখযোগ্য সাফল্য : সুস্পষ্টভাবে আক্রান্তের সংখ্যা ১৪৬ দিন পর কমে ৩.৬৩ লক্ষ; দৈনিক-ভিত্তিতে আক্রান্তের সংখ্যা কমে ৩০ হাজারেরও কম
ভারতে আজ সুস্পষ্টভাবে করোনায় আক্রান্তের সংখ্যা উল্লেখযোগ্যভাবে কমে ৩ লক্ষ ৬৩ হাজার ৭৪৯ হয়েছে। এই সংখ্যা ১৪৬ দিন পর সর্বনিম্ন। দেশে গত ১৮ই জুলাই সুস্পষ্টভাবে করোনায় আক্রান্তের সংখ্যা ছিল ৩ লক্ষ ৫৮ হাজার ৬৯২। দেশে সুস্পষ্টভাবে করোনায় আক্রান্তের সংখ্যায় লাগাতার নিম্নমুখী প্রবণতা অব্যাহত রয়েছে। দেশে মোট আক্রান্তের কেবল ৩.৭১ শতাংশই সুস্পষ্টভাবে করোনায় আক্রান্ত।দেশে গত ২৪ ঘন্টায় ৩৭ হাজার ৫২৮ জন করোনামুক্ত হয়েছেন। এর ফলে, মোট আক্রান্তের সংখ্যার মধ্যে আরও ৮ হাজার ৫৪৪ জন রোগীর সংখ্যা কমেছে। দেশে গত ২৪ ঘন্টায় আক্রান্তের সংখ্যা কমে ৩০ হাজারের নীচে দাঁড়িয়েছে। এই সংখ্যা বর্তমানে ২৯ হাজার ৩৯৮। দেশে সুস্থতার মোট সংখ্যা ৯২ লক্ষ ৯০ হাজার ৮৩৪। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক আজ আরও বেড়ে হয়েছে ৮৯ লক্ষ ২৭ হাজার ৮৫। নতুন করে আক্রান্তের সংখ্যার তুলনায় সুস্থতার সংখ্যা ক্রমগত বাড়তে থাকায় জাতীয় স্তরে সুস্থতার হার বেড়ে হয়েছে আজ ৯৪.৮৪ শতাংশ। ১০টি রাজ্য ও কেন্দ্রশাসিত অঞ্চলে সুস্থতার হার দাঁড়িয়েছে ৭৯.৯০ শতাংশ। কর্ণাটক থেকে একদিনেই সর্বাধিক ৫ হাজার ৭৬ জন আরোগ্য লাভ করেছেন। মহারাষ্ট্র থেকে সুস্থ হয়েছেন ৫ হাজার ৬৮ জন এবং কেরল থেকে আরোগ্য লাভ করেছেন ৪ হাজার ৮৪৭ জন।মহারাষ্ট্রে গত ২৪ ঘন্টায় ৬ হাজার ৭০৩ জন সুস্থ হয়েছেন। কেরলে সুস্থ হয়েছেন ৫ হাজার ১৭৩ এবং দিল্লিতে সুস্থ হয়েছেন ৪ হাজার ৩৬২ জন। দেশে গত ২৪ ঘন্টায় নতুন করে আক্রান্তদের ৭২.৩৯ শতাংশই ১০টি রাজ্য ও কেন্দ্রশাসিত অঞ্চল থেকে কেরল থেকে সর্বাধিক ৪ হাজার ৪৭০ জন করোনায় আক্রান্ত হয়েছেন। মহারাষ্ট্রে আক্রান্তের সংখ্যা ৩ হাজার ৮২৪। দেশে গত ২৪ ঘন্টায় করোনাজনিত কারণে ৪১৪ জনের মৃত্যু হয়েছে। এর মধ্যে ৭৯.৯৫ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে একদিনেই সর্বাধিক ৭০ জনের মৃত্যু হয়েছে। দিল্লিতে মারা গেছেন ৬১ জন এবং পশ্চিমবঙ্গে মারা গেছেন ৪৯ জন।
দক্ষিণ এশিয়ায় টিককরণ সম্পর্কিত বিশ্ব ব্যাঙ্কের আন্তঃমন্ত্রক বৈঠকে ডাঃ হর্ষবর্ধন
কেন্দ্রীয় স্বাস্থ্য ও পরিবার কল্যাণ মন্ত্রী ভিডিও কনফারেন্সের মাধ্যমে বৃহস্পতিবার কোভিড-১৯ এর বিরুদ্ধে লড়াইয়ে দক্ষিণ এশিয়ায় টিকাকরণ সম্পর্কিত বিশ্ব ব্যাঙ্কের আন্তঃমন্ত্রকীয় বৈঠকে ডিজিটাল পদ্ধতিতে ভাষণ দেন। ভারতে কোভিড-১৯ মোকাবিলায় সরকারি পর্যায়ে ও সামাজিকভাবে যে সমস্ত পদক্ষেপ গ্রহণ করা হয়েছে, সে সম্পর্কে বিস্তারিত খতিয়ান পেশ করে ডাঃ হর্ষবর্ধন বলেন, কার্যকর পরিকল্পনা ও কৌশলগত পদক্ষেপ গ্রহণের দরুণ ভারতে প্রতি ১০ লক্ষে আক্রান্তের সংখ্যা ৭ হাজার ৭৮ এ সীমিত রাখতে সক্ষম হয়েছে। অন্যদিকে, বিশ্বব্যাপী গড় হার ৮ হাজার ৮৮৩। এমনকি, করোনায় মৃত্যুর বিশ্ব গড় হার ২.২৯ শতাংশের তুলনায় ভারতে এই হার ১.৪৫ শতাংশ বলেও স্বাস্থ্য মন্ত্রী জানান।
ভারত উজবেকিস্তান ভার্চ্যূয়াল শিখর সম্মেলনে প্রধানমন্ত্রীর প্রারম্ভিক ভাষণ
আবাসন ও শহরাঞ্চল বিষয়ক মন্ত্রক পিএম স্বনিধি কর্মসূচির সুফলভোগীদের আর্থ-সামাজিক তথ্য একত্রিতকরণের প্রক্রিয়া শুরু করেছে
কেন্দ্রীয় আবাসন ও শহরাঞ্চল বিষয়ক মন্ত্রকের সচিব শ্রী দুর্গাশঙ্কর মিশ্র আজ পিএম স্বনিধি কর্মসূচির সুফলভোগী ও তাঁদের পরিবারগুলির আর্থ-সামাজিক তথ্য সংগ্রহের লক্ষ্যে এক কর্মসূচির সূচনা করেছে। এই উদ্যোগের মাধ্যমে পিএম স্বনিধি কর্মসূচির প্রত্যেক সুফলভোগী ও তাঁদের পারিবারিক সদস্যদের আর্থ-সামাজিক বিভিন্ন তথ্য একত্রিত করা হবে। এই তথ্যের ভিত্তিতে বিভিন্ন কেন্দ্রীয় সরকারি প্রকল্পের সুযোগ-সুবিধা তাঁদের আর্থ-সামাজিক উন্নয়নের লক্ষ্যে পৌঁছে দেওয়া হবে।
ভারতীয় রেল হসপিটাল ম্যানেজমেন্ট ইনফরমেশন সিস্টেম ট্রায়াল প্রোজেক্ট শুরু করেছে
ভারতীয় রেল তার কর্মী বাহিনীর কল্যাণে আরও অগ্রাধিকার দিতে একটি গুরুত্বপূর্ণ তথ্য প্রযুক্তি-ভিত্তিক কর্মসূচির সূচনা করেছে। রেলটেল কর্পোরেশন লিমিটেডের সঙ্গে সহযোগিতায় ভারতীয় রেল হসপিটাল ম্যানেজমেন্ট ইনফরমেশন সিস্টেম কর্মসূচির সূচনা করেছে।
ই-আদালত কর্মসূচির আওতায় দেশের ২ হাজার ৯৭২টি আদালত ভবন হাইস্পীড ওয়াইড এরিয়া নেটওয়ার্ট ব্যবস্থার সঙ্গে যুক্ত হয়েছে
ই-আদালত কর্মসূচির আওতায় দেশের ২ হাজার ৯৭২টি আদালত ভবন হাইস্পীড ওয়াইড এরিয়া নেটওয়ার্ট ব্যবস্থার সঙ্গে যুক্ত হয়েছে। হাইস্পীড ওয়াইড এরিয়া নেটওয়ার্ক ব্যবস্থার সঙ্গে মোট ২ হাজার ৯৯২টি আদালত কমপ্লেক্সকে সামিল করার যে লক্ষ্য স্থির হয়েছিল, তার মধ্যে ৯৭.৮৬ শতাংশ কাজ সম্পন্ন হয়েছে। কেন্দ্রীয় ন্যায়-বিচার মন্ত্রক বিএসএনএল – এর সঙ্গে নিরন্তর প্রয়াস চালিয়ে বাকি আদালত চত্বরগুলিতে ঐ পরিষেবা চালুর লক্ষ্যে কাজ করে চলেছে।
গ্রাহক অভাব-অভিযোগের দ্রুত নিষ্পত্তির জন্য গ্রাহক বিষয়ক দপ্তর একাধিক ব্যবস্থা গ্রহণ করেছে
গ্রাহক বিষয়ক দপ্তরকে জানানো হয়েছে যে, বাজারে বিক্রি হওয়া অধিকাংশ মধুর ব্যান্ডেই ভেজাল রয়েছে। এগুলিতে চিনির সিরাপ মেশানো হয়েছে বলে দপ্তর জানতে পেরেছে। কোভিড-১৯ পরিস্থিতিতে স্বাস্থ্যগত দিক থেকে বিষয়টির গুরুত্ব অনুধাবন করে দপ্তর কেন্দ্রীয় গ্রাহক সুরক্ষা কর্তৃপক্ষকে সমগ্র বিষয়টি খতিয়ে দেখার নির্দেশ দিয়েছে। কর্তৃপক্ষ ২০১৯ – এর গ্রাহক সুরক্ষা আইনের ১৯  ধারানুযায়ী, প্রাথমিকভাবে বিষয়টি খতিয়ে দেখার পর তা ফুড সেফটি অ্যান্ড স্ট্যান্ডার্ড অথরিটি অফ ইন্ডিয়ার কাছে পাঠিয়ে দিয়েছে।
পিআইবি’র আঞ্চলিক কার্যালয় থেকে প্রাপ্ত তথ্য
· মহারাষ্ট্র : রাজ্যে বৃহস্পতিবার আরও ৩ হাজার ৮২৪ জন করোনায় আক্রান্ত হওয়ায় সংক্রমিতের সংখ্যা বেড়ে ১৮ লক্ষ ৬৮ হাজার ছাড়িয়েছে। মুম্বাইয়ে গত ২৪ ঘন্টায় আরও ৭৯৮ জন আক্রান্ত হওয়ায় এই মহানগরীতে সংক্রমিতের সংখ্যা বেড়ে ২ লক্ষ ৮৮ হাজার ছাড়িয়েছে। রাজ্যে এখনও পর্যন্ত করোনায় মৃত্যু হয়েছে প্রায় ১১ হাজার মানুষের। রাজ্যে গত ২৪ ঘন্টায় আরও ১ হাজার ২৭০ জন করোনায় আক্রান্ত হয়েছেন। বর্তমানে সুস্পষ্টভাবে করোনায় আক্রান্তের সংখ্যা ১৩ হাজার ৮২০। এর মধ্যে ৭২ জন রোগীর শারীরিক অবস্থা অত্যন্ত সঙ্কটজনক হওয়ায় ভেন্টিলেটরে রাখা হয়েছে। বৃহস্পতিবার আরও ১২ জনের মৃত্যু হওয়ায় রাজ্যে করোনায় মৃতের সংখ্যা বেড়ে ৪ হাজার ১৩৫ হয়েছে।
· রাজস্থান : রাজ্যে নতুন করে করোনায় আক্রান্তের সংখ্যা হ্রাস পাচ্ছে। সুস্পষ্টভাবে করোনায় আক্রান্তের সংখ্যা ১৯ হাজারের নীচে নেমে এসেছে। এদিকে রাজ্যের মুখ্যমন্ত্রী আধিকারিকদের করোনা সংক্রমণ কার্যকরভাবে প্রতিরোধে প্রয়োজনীয় ব্যবস্থা গ্রহণের নির্দেশ দিয়েছেন।
· মধ্যপ্রদেশ : রাজ্যে বৃহস্পতিবার আরও ১ হাজার ৩১৯ জন করোনায় আক্রান্ত হওয়ায় সংক্রমিতের সংখ্যা বেড়ে ২ লক্ষ ১৯ হাজার ছাড়িয়েছে। মৃত্যু হয়েছে ৩ হাজার ৩৭৩ জনের। সুস্থ হয়েছেন ২ লক্ষ ৩ হাজারেরও বেশি।
· ছত্তিশগড় : রাজ্যে বৃহস্পতিবার আরও ১ হাজার ৫১৮ জনের আক্রান্তের খবর মেলায় সংক্রমিতের সংখ্যা বেড়ে ২ লক্ষ ৫২ হাজার ছাড়িয়েছে। করোনাজনিত কারণে রাজ্যে মৃত্যু হয়েছে ৩ হাজার ৫৪ জনের। সুস্থ হয়েছেন ২ লক্ষ ৩০ হাজারেরও বেশি রোগী।
· গোয়া : রাজ্যে বৃহস্পতিবার করোনাজনিত কারণে মৃত্যুর কোনও খবর নেই। অন্যদিকে, গতকাল আরও ৯৫ জন করোনায় আক্রান্ত হওয়ায় সংক্রমিতের সংখ্যা বেড়ে ৪৯ হাজার ছাড়িয়েছে। এখনও পর্যন্ত সুস্থ হয়েছেন ৪৭ হাজারেরও বেশি রোগী। রাজ্যে করোনাজনিত কারণে মৃত্যু হয়েছে ৭০৩ জনের।
· আসাম : রাজ্যে বৃহস্পতিবার আরও ১৪০ জন আক্রান্ত হওয়ায় করোনায় সংক্রমিতের সংখ্যা বেড়ে ২ লক্ষ ১৪ হাজার ছাড়িয়েছে। সুস্থ হয়েছেন ২ লক্ষ ৯ হাজারেরও বেশি মানুষ। রাজ্যে করোনাজনিত কারণে মৃত্যু হয়েছে ৯৯৯ জনের।
· কেরল : রাজ্যে বৃহস্পতিবার আরও ৪ হাজার ৪৭০ জন করোনায় আক্রান্ত হয়েছেন। এখনও পর্যন্ত মৃত্যু হয়েছে ২ হাজার ৫৩৩ জনের।
· তামিলনাডু : রাজ্যে প্রথম পর্যায়ে প্রায় ৫ লক্ষ মানুষকে কোভিড টিকা দেওয়া হবে। এজন্য ২ হাজার ৮০০টি টিকাকরণ কেন্দ্র স্থাপন করা হচ্ছে। এদিকে রাজ্যে বৃহস্পতিবার আরও ১ হাজার ২২০ জন করোনায় আক্রান্ত হওয়ায় সংক্রমিতের সংখ্যা বেড়ে ৭ লক্ষ ৯৫ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা বৃহস্পতিবার আরও কমে হয়েছে ১০ হাজার ৩৯২।
· কর্ণাটক : কোভিড-১৯ টিকার তৃতীয় পর্যায়ের ট্রায়াল বেলাগারিতে শুরু হয়েছে। স্বাস্থ্য দপ্তর হাসপাতালের বহির্বিভাগগুলিতে স্বাভাবিক কাজকর্ম বজায় রাখার নির্দেশ দিয়েছে। এদিকে রাজ্যের স্বাস্থ্য মন্ত্রী কোভিড পরিস্থিতি খতিয়ে দেখতে টাস্কফোর্সের সঙ্গে বৈঠক করেছেন।
· অন্ধ্রপ্রদেশ : রাজ্যে এখনও পর্যন্ত নমুনা পরীক্ষার সংখ্যা ১ কোটি ছাড়িয়েছে। প্রতি ১০ লক্ষে প্রায় ২ লক্ষ মানুষের নমুনা পরীক্ষা হয়েছে। এদিকে রাজ্যে আক্রান্তের সংখ্যা ৮ লক্ষ ছাড়িয়েছে। সুস্থ হয়েছেন ৮ লক্ষ ৬২ হাজারেরও বেশি রোগী। সুস্পষ্টভাবে করোনায় আক্রান্তের সংখ্যা কমে হয়েছে ৫ হাজার ২৩৬। করোনাজনিত কারণে এখনও পর্যন্ত রাজ্যে মৃত্যু হয়েছে ৭ হাজার ৪৯ জনের।
· তেলেঙ্গানা : রাজ্যে গত ২৪ ঘন্টায় আরও ৬৪৩ জন সংক্রমিত হয়েছেন এবং ২ জন মারা গেছেন। এর ফলে, করোনায় আক্রান্তের সংখ্যা ২ লক্ষ ৭৫ হাজার ছাড়িয়েছে। সুস্পষ্টভাবে করোনায় আক্রান্তের সংখ্যা ৭ হাজার ৪৯৭। সুস্থ হয়েছেন ২ লক্ষ ৬৬ হাজারেরও বেশি রোগী। করোনাজনিত কারণে রাজ্যে মৃত্যু হয়েছে ১ হাজার ৪৮২ জনের। রাজ্যে সুস্থতারহার বেড়ে হয়েছে ৯৬.৭৪ শতাংশ।